procesaur/Wiki.mk huggingface dataset:
Металичност

Во астрономијата и физичката космологија металичноста е дел од маса од звезда или некој друг вид на астрономски објект различен од водород и хелиум.Поголемиот дел од физичката материја во вселената е во форма на водород и хелиум, па поради тоа астрономите го користат терминот "метали " укажувајќи на сите други елементи. На пример, звездите кои се релативно богати со јаглерод, азот, кислород и неон би биле "метално богати " во астрофизичките термини, иако тие елементи се неметали во хемијата. Овој термин не треба да се меша со вообичаената физичка дефинија за цврстите метали.
Металичноста во звездите и во другите астрономски објекти е приближна проценка за нивното хемиско изобилие кое се менува во текот на времето со механизмите од ѕвездениот развој и поради тоа прикажуваат индикации на нивната возраст. Во космолошките термини, Универзумот исто така хемиски се развива.Според теоријата за Големата експлозија, раната вселена прво се состоела од водород и хелиум со мали количини на литиум и берилиум, но немало присутност на некои потешки елементи. Во процесот на ѕвезден развој, каде што звездите на крајот на нивниот живот се ослободуваат од поголемиот дел од својата маca преку ѕвездените ветрови или како експлозија на звезди (supernovae), содржината на металот од Галаксијата и Универзумот се покачува. Се смета дека постарите генерации на звезди генерално имаат помала металичност од помладите генерации.
Следењето на промените во хемиските изобилија на различни типови на звезди, засновани на спектралните навики кои подоцна беа поврзани со металичноста, го наведе астрономот Валтер Баде во 1944 година да го предложи постоењето на две различни популации на звезди.Ова стана општо познато како Популација 1 ( богати метали ) и Популација 2 ( сиромашни метали ) звезди. Трето ѕвездено население беше претставена во 1978, позната како Популација 3. Овие екстремно метало-сиромашни звезди беа теоризирани како прво-родени звезди создадени во Универзумот.
1 Дефиниција
Ѕвездениот состав е определен од спектроскопијата е вообичаено едноставно дефинирано од страна на параметрите Х, Y и Z, каде што Х е фракционалниот процент од водород, Y е фракционалниот процент од хелиум и сите останати хемиски елементи како фракционалниот процент од З. Или просто дефинирано како;
:<math> X + Y + Z = 1.00 </math>
Во повеќето зведи и други астрономски извори, водородот и хелиумот се двата најдоминантни елементи. Фракцијата на водородната маса е генерално изразена како X=m*H/M каде што М е вкупната маса на системот, а m*H e фракционата маса од водородот што го содржи.Слично на тоа, фракцијата на масата на хелиумот е прикажана како Y=m*He/M.Остатокот на елементите се колективно прикажани како метали и металичноста-фракција на маса од елементите потешки од хелиумот.Металичноста на многу астрономски објекти не може да бидат директно пресметани.Наместо тоа, агенти се употребени да добијат индиректни проценки.На пример набљудувач може да ја мери содржината на железото во Галаксијата.
Павлос Мелас (општина)

Павлос Мелас (|Δήμος Παύλου Μελά, ''Димос Павлу Мела'') — општина во Солунскиот округ, Егејска Македонија, денес во областа Централна Македонија, Грција. Опфаќа три населби во Солун, а административен центар е Ставруполи, создадено во XX век од грчки бегалци од Мала Азија.
1 Населени места
Општината Павлос Мелас е создадена на 1 јануари 2011 со обединување на општините Ставруполи, Лембет и Кара Усеин по законот „Каликратис“.
Наречена е по офицерот Павлос Мелас (1870-1904) — деец грчката вооружена пропаганда во Македонија (т.н. „Борба за Македонија“), познат по неговите потфати за истребување на Македонците и македонштината, кој важи за голем национален херој во Грција.
1.1 Општинска единица Лембет
Општинската единица Лембет опфаќа само едно населено место — солунската населба Лембет (Ευκαρπία, Евкарпија).
1.2 Општинска единица Кара Усеин
Општинската единица Кара Усеин опфаќа само едно населено место — солунската населба Кара Усеин (Πολίχνη, Полихини).
1.3 Поранешна општина Ставруполи
Општинската единица Ставруполи опфаќа само едно населено место — солунската населба Ставруполи (Σταυρούπολη).
2 Поврзано
* Даутбал (општина)
* Корделио-Арманќој
* Неаполи-Сикјес
* Солун
Неаполи-Сикјес

Неаполи-Сикјес (|Δήμος Νεάπολης - Συκεών, ''Димос Неаполис-Сикион'') — општина во Солунскиот округ, Егејска Македонија, денес во областа Централна Македонија, Грција. Опфаќа четири населби во Солун, а административен центар е Сикјес.
Сите места во општината, освен Јуренџик, се создадени во XX век од грчки дојденци од Мала Азија.
1 Населени места
Општината Неаполи-Сикјес е создадена на 1 јануари 2011 г. со обединување на општините Сикјес, Неаполи, Свети Павле и Јуренџик по законот „Каликратис“.
1.1 Општинска единица Јуренџик
Општинската единица Јуренџик опфаќа само едно населено место — солунската населба Јуренџик (Πεύκα, Певка).
1.2 Општинска единица Неаполи
Општинската единица Неаполи опфаќа само едно населено место — солунската населба Неаполи (Νεάπολη).
1.3 Општинска единица Свети Павле
Општинската единица Свети Павле опфаќа само едно населено место — солунската населба Свети Павле (Άγιος Παύλος, Агиос Павлос).
1.4 Општинска единица Сикјес
Општинската единица Сикјес опфаќа само едно населено место — солунската населба Сикјес (Συκιές, Сикјес).
2 Поврзано
* Даутбал (општина)
* Корделио-Арманќој
* Павлос Мелас (општина)
* Солун
Мурсија

Мурсија (шпански ''Murcia'') — град во Југоисточна Шпанија, главен и најголем град на автономната заедница Мурсија. Мурсија е седми најголем град во државата со 442,573 жители во 2009 година (околу една третина од населението на регионот на Мурсија). Бројот на жители во метрополитенската област изнесувал 689,591 жител во 2010 година. Градот се наоѓа на реката Сегура, во североисточниот дел на Пиринејскиот Полуостров, каде што климатските услови опфаќаат жешки лета, благи зими и релативно ниско количество на врнежи.
Марко Сухи

Марко Сухи (|Marko Suchy; р. во Шулшеци близу Кулов) — директор на Фондацијата за лужичкосрпскиот народ од 1992 до 2015 година. Член е на германската партија ДХС. Сухи е католик и има шест деца. Од 1990 до 1992 година бил претседател на будишинскиот окружен сојуз на ЦДУ.
Сухи е дипломиран електроинженер.
Ԡ

Л со средна кука (; закосено: '''') — буква од проширената кирилица. на основа на буквата л, но со придодадена кука на средината од десниот крак.
Денес не се користи во ниедна современа азбука, а порано била присутна во апхаскиот и чувашкиот јазик.
1 Поврзано
* : л со испуст
* : л со опавче
* : л со кука
Сеехин

Сеехин (|Cehegín) — град и општина во Шпанија. Се наоѓа во шпанската покраина и автономна заедница Мурсија, оддалечен околу 66 км од градот Мурсија. Градот има приближно 16,248 жители.
1 Стопанство
Оваа област традиционално претставува значаен ресурс на мермер, особено црвен мермер, кој се извезува дури и во Јапонија и Аргентина. Земјоделството е исто така значајна гранка, а најмногу се одгледуваат кајсии и праски на наводнувано земјиште и маслинки, бадеми и лоза на посуво земјиште. Во последните години е забележано зголемување на одгледувањето на цвеќиња. Голем број од локалните производи се користат за овошни сокови. Месните претпријатија опфаќаат адвокатски канцеларии, пекарници и градежништво.
Златната треска (филм)

Златната треска (англиски: ''The Gold Rush'') - американски филм од 1925 година, во режија на Чарли Чаплин, кој е автор и на сценариото. Главните улоги ги толкуваат: Чарли Чаплин, Марк Свејн, Том Мареј и Џорџа Хејл. Филмот бил номиниран за наградата „Оскар“ во категориите за најдобар звук и за најдобра музика.
1 Содржина
Дејството на филмот се одвива во времето на златната треска, кога илјадници луѓе се упатиле во планините на Алјаска во потрага по злато. Еден мал, сиромашен човек (го игра Чаплин) заминува во планината со надеж дека ќе си ја најде среќата. Тој се засолнува во една колиба во доаѓа во судир со озлогласениот Блек Ларсен (го игра Мареј) кого го бара полицијата. Сепак, во колибата доаѓа Биг Џим (го игра Свејн), кој претходно пронашол место богато со злато. Кога Ларсен заминува во потрага по храна, во колибата остануваат малиот човек и Биг Џим, кој не може да го издржи гладот и сака да го убие својот сопатник. За среќа, во колибата доаѓа една мечка која ја убиваат и така двајцата се спасуваат од гладот.
Кога Биг Џим доаѓа до местото каде го пронашол златото, таму го затекнува Блек Ларсен, кој го удира по главата поради што Биг Џим го губи паметењето. Блек Ларсен успева да избега со богат плен, но погинува при одрон на земјиштето. Малиот човек заминува во блискиот град каде во кафеаната ја здогледува убавата танчерка Џорџа (ја игра Хејл) во која се вљубува. Заради забава, Џорџа и нејзините другарки започнуваат да се дружат со него, а тој уште повеќе се вљубува во танчерката. Сепак, и покрај даденото ветување, девојките забораваат да го посетат малиот човек за време на новогодишната ноќ, иако тој подготвил вечера и поклони.
Во меѓувреме, Биг Џим не може да се сети на местото каде го пронашол златото и затоа го бара малиот човек кој треба да му помогне да го пронајде наоѓалиштето на злато. Двајцата одат во планината каде се сместуваат во истата колиба од нивната прва средба. Ноќта, бурата ја турка колибата до работ на провалијата при што двајцата едвај успеваат да се спасат од сигурна смрт. Потоа, тие го наоѓаат наоѓалиштетот на злато и стануваат многу богати.
На крајот од филмот двајцата другари-милионери се наоѓаат на еден брод, придружени од група новинари, кои подготвуваат репортажа за нив. Соема случајно, малиот човек ја среќава Џорџа на бродот, која на новинарите ја претставува како својата свршеница.
ATC код R07

1 R07A Други производи за респираторниот систем
1.1 R07AA Белодробни сурфактанти
:R07AA01 Колфосцерил палмитат
:R07AA02 Природни фосфолипиди
:R07AA30 Комбинации
1.2 R07AB Респираторни стимуланси
:R07AB01 Доксапрам
:R07AB02 Никетамид
:R07AB03 Пентетразол
:R07AB04 Етамиван
:R07AB05 Бемегрид
:R07AB06 Преткамид
:R07AB07 Алмитрин
:R07AB08 Димефлин
:R07AB09 Мепиксанокс
:R07AB52 Никетамид, комбинации
:R07AB53 Пентетразол, комбинации
:QR07AB99 Респираторни стимуланси, комбинации
1.3 R07AX Други производи за респираторниот систем
:R07AX01 Азот оксид
:R07AX02 Ивакафтор
:R07AX30 Ивакафтор и лумакафтор
:R07AX31 Ивакафтор и тезакафтор
:R07AX32 Ивакафтор, тезакафтор и елексакафтор
Хромофор

Хромофор е дел од молекулата одговорна за нејзината боја. Молекулата апсорбира одредени бранови должини на видливата светлина, а останатите бранови должини ги пропушта или рефлектира што се забележуваат како нејзина боја.
1 Халохромизам
Халохромизам се случува кога една супстанца ја менува бојата во зависнност од pH на средината.
Серовица

Серовица, Баничка или Фратска Река (|Άγιοι Ανάργυροι, ''Агии Анаргири'') — река во североисточна Егејска Македонија, денес во Грција. Минува низ градот Сер, по кого е наречена.
Реката извира од планината Шарлија (Врондос) и тече на југ. Минува крај с. Фраштани (Орини) и напуштеното село Баница (Кариес). Потоа тече низ градот Сер, поминува кај Тумбишта (Неос Скопос), и заедно со Бродска Река се влева во Струма. Другите имиња на реката произлегуваат од селата Баница и Фраштани.
1 Поврзано
* Серско
Алексинац

Алексинац— град и седиштето на истоимената општина во Нишавскиот Управен Округ, Србија. Според пописот од 2022 година во градот живееле 14.593 жители, додека во општината 43.098.
1 Име
По легендата име потекнува од некои Алекса кои тука имаше свои имот кои добиаше од турскиот заповедникот, како чуварот на Цариградскиот пат.
2 Населени места
`Населби во општината: Алексинац, Алексиначки Бујмир, Алексиначки Рудник, Банковац, Бели Брег, Беља, Бобовиште, Бован, Брадарац, Вакуп, Велики Дреновац, Витковац, Врело, Врќеновица, Вукања, Вукашиновац, Глоговица, Голешница, Горна Пешчаница, Горно Сухотно, Горни Адровац, Горни Крупац, Горни Љубеш, Гредетин, Грејач, Дашница, Делиград, Добрујевац, Долна Пешчаница, Долно Сухотно, Долни Адровац, Долни Крупац, Долни Љубеш, Дражевац, Житковац, Јаковље, Јасење, Каменица, Катун, Копривница, Корман, Краљево, Крушје, Кулина, Липовац, Лознац, Лоќика, Лужане, Љуптен, Мали Дреновац, Мозгово, Моравац, Моравски Бујмир, Нозрина, Породин, Преконози, Прќиловица, Пруговац, Радевце, Рсовац, Рутевац, Срезовац, Станци, Стублина, Суботинац, Тешица, Трњане, Ќиќина, Црна Бара, Честа, Чукуровац, Шуриќ.
Диме Иванов

Диме Иванов (познат под псевдонимот Димано) — македонски стрип-автор од постарата генерација. Својот прв стрип, насловен „''Дванаесетмината''“, кој го работи по сценарио на новинарот и публицист Мишо Китановски, го објавил во 1974 година, во списанието „''Наш свет''“.
Како цртач, Димано се одликува со изразена стрпливост и со широчина на ликовниот израз, а подеднакво добро се справува во илустрирањето и на реалистични и на карикатурални стрипови. Во своето четирисетгодишно стриповно творештво, тој најчесто соработувал со сценаристите Мишо Китановски, Илија Јордановски и Ксенофон Угриновски, а на дел од стриповите и самиот се потпишувал како сценарист.
Урумлак

Урумлак (|Ρουμλούκι, ''Румлуки'') — историско-географска област во Егејска Македонија, сместена по долното течение и делтата на реката Бистрица.
Областа се граничи на север со подрачјето на неокгашното Ениџевардарско (Пазарско) Езеро и преку него, со областа Бојмија, на исток преку реката Колудеј со областа Вардарија, а на запад со областа Сланица. Урумлакот опфаќа околу 40 села на територијата на денешните општини Гида и Бер.
Во релативно поновиот период од историјата, населението на Урумлакот станало грчко, за разлика од трите области на север, запад и исток, кои останале населени со Македонци. Во превод од турски, ''Урумлак'' значи ''грчка област''.
За време на Грчката вооружена пропаганда во Македонија селата во Урумлакот, заедно со градовите Негуш и Бер биле главни бази на грчките чети кои се бореле против оние на ВМОРО, на чело со војводата Апостол Петков во подрачјето на Ениџевардарското Езеро.
Ԣ

Н со средна кука (; закосено: '''') — буква од проширената кирилица, на основа на н, но со кука во средината на десната ногарка.
Буквата порано се користела во чувашкиот јазик, каде ја претставувала заднонепчената носна согласка , како што се изговара во зборот „вангла“.
1 Сродни букви
*Н н : кирилично н
* : кирилично н со испуст
* : кирилично н со кука
* : кирилично нг
*Ŋ ŋ : латинично енг
2 Поврзано
* Њ
Седес (општина)

Седеш (|Δήμος Θέρμης, ''Димос Термис'') — општина во Солунскиот округ, Егејска Македонија, денес во областа Централна Македонија, Грција. Административен центар е градот Седес. Општината опфаќа 16 населени места во северозападниот дел на полуостровот Халкидик.
1 Населени места
Општината Седес е создадена на 1 јануари 2011 со обединување на општините Седес (Терми), Микра и Царево Село (Василика) по законот „Каликратис“.
1.1 Општинска единица Микра
Општинската единица Микра со седиште во Замбат ги опфаќа следниве општински оддели и населени места:
:* Општински оддел Адали
::* село Адали (Κάτω Σχολάρι, Като Схолари)
:* Општински оддел Замбат
::* село Замбат (Τρίλοφος, Трилофос)
::* село Бешишли (Άνω Σχολάρι, Ано Схолари)
:* Општински оддел Караџоханли
::* село Караџоханли (Καρδιά, Кардија)
:* Општински оддел Узун Али
::* село Узун Али (Πλαγιάρι, Плајари)
1.2 Општинска единица Седес
Општинската единица Седес ги опфаќа следниве општински оддели и населени места:
:* Општински оддел Седес
::* град Седес (Θέρμη, Терми)
::* село Кајачали (Τριάδι, Тријади)
:* Општински оддел Загрџа
::* град Загрџа или Загарџа (Ταγαράδες, Тагарадес)
:* Општински оддел Маџарлак
::* село Маџарлак (Νέα Ραιδεστός, Неја Редестос)
:* Општински оддел Прнар
::* село Прнар (Νέο Ρύσιο, Нео Рисио)
1.3 Општинска единица Царево Село
Општинската единица Царево Село со седиште во Царево Село ги опфаќа следниве општински оддели и населени места:
:* Општински оддел Царево Село
::* село Царево Село (Βασιλικά, Василика)
::* село Турханли (Λακκιά, Лакија)
:* Општински оддел Доганџи
::* село Доганџи или Ќучукли (Άγιος Αντώνιος, Агиос Андониос)
::* село Чели (Μονοπήγαδο, Монопигадо)
:* Општински оддел Ливади
::* село Ливади (Λιβάδι)
:* Општински оддел Ново Село
::* село Ново Село (Αγία Παρασκευή, Агија Параскеви)
:* Општински оддел Перистера
::* село Перистера (Περιστερά)
:* Општински оддел Сурокли
::* село Сурокли (Σουρωτή, Суроти)
2 Поранешни села
На територијата на општината се наоѓало и некогашното село Гедикли (Κάτω Περιστερά, Като Перистера).
Трахома

Трахома, позната уште како грануларен конјунктивит, Египетска офталмија, и заслепувачка трахома е заразна болест предизвикана од бактеријата''Кламидија трахоматис''. Инфекцијата предизвикува стврднување на внатрешната страна од очните капаци. Ова стврднување може да предизвика болка во очите, оштетување на надворешната страна на рожницата од очите, а можно е да дојде и до појава на слепило.
1 Причинител
Бактеријата која ја предизвикува болеста може да се шири и преку директен и индиректен контакт со инфицираните очи или нос на заразената личност. Индиректниот контакт може да биде преку облека или инсекти кои претходно биле во контакт со очите или носот на инфицираната личност. Потребни се голем број на инфекции низ годините за да можат да го оштетат очниот капак за тој да биде толку цврст, за трепките да почнат да се спојуваат со окото. ref name=WHO2013/> Децата почесто ја шират болеста од возрасните. Лошите санитарни услови, пренаселените места и недоволно чистата вода предизвикуваат побрзо ширење на болеста.
2 Превенција и лекување
Напорите што се прават за спречување на болеста вклучуваат подобрен пристап до чиста вида и намалување на бројот на инфицирани поединци преку лекување со антибиотици. Ова може да вклучува и истовремено лекување на поголеми групи на луѓе, каде што се знае за присуството на болеста. Само чистењето не е доволно за спречување на болеста, но може да биде корисно заедно со другите мерки. Можностите за лекување вклучуваат орално земање на лекот азитромицин или локално со тетрациклин. Повеќе се препорачува азитромицин зашто орално се зема само еднаш. Откако ќе настане оштетување на очниот капак, се препорачува операција за да се вратат трепките во претходната положба и да се спречи слепило.
3 Епидемиологија
На светско ниво, околу 80 милиони луѓе се активно инфицирани. Во некои делови од светот, инфекциите се присутни кај 60 % до 90 % кај децата и поприсутни се кај жените отколку кај мажите поради поблискиот контакт со деца. Болеста е причина за послаб вид кај 2,2 милиони луѓе од кои 1,2 милиони луѓе се слепи. Најчесто се појавува во 53 држави во Африка, Азија, Централна и Јужна Америка, во кои 230 милиони луѓе се на ризик. Ова е причина за загуба на 8 милијарди долари секоја година. Болеста припаѓа на групата на болести, позната како запоставени тропски болести.
4 Наводи
Џамија Балат Јусуф Шуџаедин Амбари

Џамија Балат Јусуф Шуџадин Амбари (|Balat Yusuf Şücaeddin Ambari Camii) — џамија која се наоѓа во Истанбул, Турција.
1 Местоположба
Џамијата се наоѓа во реонот на Фатих, во населбата Ајвансарај во Истанбул.
2 Историја
Џамијата била изградена во времето на отоманскиот султан Мехмед II од страна на Јусуф Шуџадин Амбари. Во моментот се состои од едно минаре.
Муслиманскиот храм бил изграден од камен, со дрвени тавани. Михработ исто така е направен од дрво. Својата автентичност џамијата ја изгубила кога била реновирена на неколкупати, а најголема реконструкција доживеала во 1766 и 1892 година.
Вкупниот капацитет на џамијата која може да ги прими верниците е 150 луѓе.
Џамија на агите (Топкапи-сарај)

Џамија на агите или џамија Агалар (|Ağalar Camii) — џамија која се наоѓа во Истанбул, Турција.
1 Местоположба
Џамијата се наоѓа во дворот на палатата Топкапи-сарај, во населбата Фатих во Истанбул.
Џамијата на агите е најголемата џамија во палатата и една од најстарите градби која датира од 15 век за време на владеењето на Мехмед II. Џамијата била користена од султанот, агите и странците кои престојувале во палатата. Во нејзина близина се наоѓа библиотеката на Ахмед III.
Во 1928 година од библиотеката на Ахмед III биле донесени 13.500 турски, арапски, персиски и грчки книги и ракописи во џамијата, од времето на третиот калиф Утман Ибн Афан.
Клостер Темпцин

Клостер Темпцин (|Kloster Tempzin; буквално: ''Манастир Темпцин'') — општина во округот Лудвигслуст-Пархим, во сојузната покраина Мекленбург-Западна Померанија, која била создадена на 1 јануари 2016 година со спојување на општините Ланген Јархов и Царенсдорф. Влегува во рамките на општинската заедница Штернбершка Езерска Област.
Општината е именувана по поранешниот Темпцински манастир во Темпцин, место во поранешната општина Царенсдорф. Нејзини општински единици се Хефен, Клајн Јархов, Ланген Јархов, Темпцин и Царенсдорф.
Џамија Махмут Паша (Истанбул)

Махмут-пашина џамија (|Mahmutpaşa Camii) — џамија која се наоѓа во Истанбул, Турција.
1 Местоположба
Џамијата се наоѓа во реонот на Фатих, во населбата Махмутпаша во Истанбул.
2 Историја
Џамијата била изградена во 1464 година во времето на Мехмед II од страна на големиот везир Махмуд-паша Ангеловиќ, каде се наѓа и неговиот гроб.
3 Опис
Џамијата има правоаголен облик на олтарот, голем ходник кој во средината е поделена со две арки и со една купола. Џамијата била реновирена во текот на XIX век, каде бил додаден трем. При изградбата бил користен каменот како основен материјал, додека внатрешно говорницата била дрвена, која била уништена од пожарот во XVIII век.
Нова Пропонтида

Нова Пропонтида (|Δήμος Νέας Προποντίδας, ''Димос Неас Пропондидас'') — општина во Халкидичкиот округ, Егејска Македонија, денес во Грција. Административен центар е Нова Мудања.
1 Населени места
Карта на Општина Аристотел
Општината Нова Пропонтида е создадена на 1 јануари 2011 г. со обединување на општините Мудања, Каликратија и Суфлар (Триглија) по законот „Каликратис“.
1.1 Општинска единица Каликратија
Општинската единица Каликратија со седиште во Нова Каликратија ги опфаќа следниве оддели и населени места:
:* Општински оддел Нова Каликратија
::* град Нова Каликратија (Νέα Καλλικράτεια)
:* Општински оддел Атманџали
::* град Атманџали или Акманџали (Λάκκωμα, Лакома)
:* Општински оддел Караба
::* село Караба или Карвија (Νέα Σίλατα, Неја Силата)
::* село Селели или Сенелели (Ροδόκηπος, Родокипос)
::* село Српски Метох (Σωζόπολη, Созополи)
:* Општински оддел Свети Павле
::* село Свети Павле (Άγιος Παύλος, Агиос Павлос)
::* село Нова Ираклија (Νέα Ηράκλεια, Неја Ираклија)
:* Општински оддел Ченгенели
::* село Ченгенели (Νέα Γωνιά, Неја Гонија)
::* село Неохораки (Νεοχωράκι)
1.2 Општинска единица Мудања
Општинската единица Мудања ги опфаќа следниве оддели и населени места:
:* Општински оддел Нова Мудања
::* град Нова Мудања (Νέα Μουδανιά)
:* Општински оддел Ајмама
::* село Ајмама (Άγιος Μάμας, Агиос Мамас)
::* село Папа Алони (Παπά Αλώνι)
::* село Портес (Πόρτες)
:* Општински оддел Вромосирта
::* село Вромосирта (Άγιος Παντελεήμονας, Агиос Пантелејмонас)
:* Општински оддел Метох Дионисиј
::* село Метох Дионисиј (Διονυσίου, Дионисиу)
::* село Дионисиска Плажа (Παραλία Διονυσίου, Паралија Дионисиу)
::* село Муриес (Μουριές)
:* Општински оддел Метох Зограф
::* село Метох Зограф (Ζωγράφου, Зографу)
:* Општински оддел Каркара
::* село Каркара (Σήμαντρα, Симандра)
:* Општински оддел Нова Потидеја
::* село Нова Потидеја (Νέα Ποτείδαια, Неја Потидеја)
:* Општински оддел Портарија
::* село Портарија (Πορταριά)
:* Општински оддел Флогита
::* село Флогита (Φλογητά)
1.3 Општинска единица Суфлар
Општинската единица Суфлар со седиште во Суфлар (Триглија) ги опфаќа следниве оддели и населени места:
:* Општински оддел Суфлар
::* село Суфлар (Νέα Τρίγλια, Неја Триглија)
::* село Суфларска Плажа (Παραλία Νέας Τριγλίας, Паралија Нејас Триглијас)
:* Општински оддел Даутли
::* град Доброли и Даутли (Ελαιοχώρια, Елеохорија)
:* Општински оддел Кара Тепе
::* село Кара Тепе (Νέα Τένεδος, Неја Тенедос)
:* Општински оддел Крини
::* село Крини (Κρήνη)
:* Општински оддел Нова Плагија
::* село Нова Плагија (Νέα Πλάγια)
::* село Метох (Μετόχι, Метохи)
:* Општински оддел Телекели
::* град Телекели или Тилекели (Πετράλωνα, Петралона)
Мечово

Мечово (|Μέτσοβο; |Aminciu) — град во областа Епир високо на планините Пинд во Северна Грција, помеѓу Јанина на север, и Метеора на југ. Најголемиот центар на Власите во Грција, Мечово е сместен близу до грчкиот национален пат GR-6 (Јанина-Трикала), исто така и до автопатот „Егнатија“ (А2).
Полигеро (општина)

Полигеро или Полигирос (|Δήμος Πολυγύρου, ''Димос Полигиру'') — општина во Халкидичкиот округ, Егејска Македонија, денес во Грција. Административен центар е градот Полигеро (Полигирос).
1 Населени места
Карта на Општина Аристотел
Општината Полигеро е создадена на 1 јануари 2011 г. со обединување на општините Жервохорија, Румилја и Полигеро по законот „Каликратис“.
1.1 Општинска единица Галачишта
Општинската единица Галачишта (Антемундас) со седиште во Галачишта ги опфаќа следниве оддели и населени места:
:* Општински оддел Галачишта
::* град Галачишта (Γαλάτιστα, Галатиста; 1928-36 г. Ανθεμούντας, Антемундас)
::* село Аванли Маала (Πρινοχώρι, Принохори)
::* село Света Анастасија (Αγία Αναστασία)
::* село Ќуркцоглу (Κιουρκτσόγλου)
::* манастир „Света Анастасија Одврзителка“ (Μονή Αγίας Αναστασίας Φαρμακολυτρίας)
:* Општински оддел Вавдос
::* село Вавдос (Βάβδος)
:* Општински оддел Галерино
::* село Галерино (Γαλαρινός, Галаринос)
:* Општински оддел Думбија
::* село Думбија (Δουμπιά)
1.2 Општинска единица Жервохорија
Општинската единица Жервохорија со седиште во Палехор ги опфаќа следниве оддели и населени места:
:* Општински оддел Палехор
::* град Палехор (Παλαιοχώρα, Палеохора)
:* Општински оддел Гермен
::* село Гермен (Гримна; Κρήμνη, Кримни)
:* Општински оддел Долна Равна
::* село Долна Равна (Μαραθούσσα, Маратуса)
::* село Дере Маала (Πλατανοχώρι, Платанохори)
:* Општински оддел Сопотник
::* село Сопотник (Ριζά, Риза)
:* Општински оддел Топлик
::* село Топлик (Γεροπλάτανος, Јероплатанос)
1.3 Општинска единица Полигеро
Општинската единица Полигеро ги опфаќа следниве оддели и населени места:
:* Општински оддел Полигеро
::* град Полигеро (Πολύγυρος, Полигирос)
::* село Геракини (Γερακινή)
::* село Пателидас (Πατελιδάς)
::* село Полигерски Колиби (Καλύβες Πολυγύρου, Каливес Полигиру)
:* Општински оддел Враста
::* село Враста (Βράσταμα, Врастама)
::* село Плана (Πλανά)
::* село Правита (или Провита; Κελλί, Кели)
:* Општински оддел Кајаџик
::* село Кајаџик (Παλαιόκαστρο, Палеокастро)
::* село Кајаџичка Крстосница (Διασταύρωση Παλαιοκάστρου, Дијаставроси Палеокастру)
:* Општински оддел Луково
::* село Луково (Ταξιάρχης, Таксиархис)
:* Општински оддел Маријана
::* село Маријана (Όλυνθος, Олинтос)
:* Општински оддел Решетник
::* село Решетник (Άγιος Πρόδρομος, Агиос Продромос)
:* Општински оддел Сана
::* село Сана (Σανά)
1.4 Општинска единица Румилја
Општинската единица Румилја со седиште во Румилја ги опфаќа следниве оддели и населени места:
:* Општински оддел Метаморфоси
::* село Метаморфоси (Μεταμόρφωση)
::* манастир „Свети Јован Претеча“ (Μετόχι)
:* Општински оддел Румилја
::* село Румилја (Ορμύλια, Ормилија)
::* село Ватопеди (Βατοπέδι)
::* село Ватопедска Плажа (Παραλία Βατοπεδίου, Паралија Ватопедиу)
::* манастир „Благовештение“ (Ευαγγελισμός της Θεοτόκου)
::* село Ниси (Νησί)
::* село Ново Сермили (Νέα Σερμύλη, Неја Сермили)
::* село Псакудија (Ψακούδια)
::* манастир „Свети Арсениј“ (Όσιος Αρσένιος)
2 Поврзано
* Антемунт
* Холомонда
Каламарија

Каламарија (|Καλαμαριά) — предградие на Солун, Егејска Македонија, 5 км југоисточно од центарот на градот. Претставува самостојна општина во Солунскиот округ. Населението брои 92.248 жители (2021).
1 Географија
Местото е сместено на брегот на Солунскиот Залив и на него има брегова линија од 6,5 км.
2 Историја
Подрачјето околу Каламарија е населено уште од праисторијата. Во близината е откриена древна наелба и голем број наоди.
Името ''Каламарија'' првпат се среќава во 1083 г. и ја означува областа југоисточно од Солун. Во византиско и турско време месноста била слабо населена. Низ вековите, месноста била и останала чисто македонска.
На крајот од XVIII и почетокот на XIX век во Солун пребегнале многу Македонци од Дебарско, Охридско, Костурско и други места поради немирите за време на Али-паша Јанински, Џеладин-бег, востанието од 1921 г., дури и по грчко-турскиот мир (1829). Дојденците создале две нови македонски маала: Вардарско (во западниот дел на Солун) и Каламариско/Гелемерииско (во источниот) со енориите Св. Атанасиј, Панагуда, Панагеја-Декса и Ипапанти.
Во XIX век македонското население го опслужувала црквата „Св. Кирил и Методиј“.
Во 1868 г. Стефан Салганџиев ја посетил Каламарија и забележал дека е чисто македонски град (нарекувајќи го „бугарски“), слушајќи дебарски дијалект во сите дуќани, кафеани и магази. Сите обичаи и начин на живот биле пренесени од Дебарско.
2.1 Современа Каламарија
Современото населено место е основано во 1920-тите од грчки доселеници од Грузија и Мала Азија, изгонети во Грчко-турската војна од 1922 г. Во околината на Солун се населени околу 100.000 доселеници.
Од основањето до денес, Каламарија бележи постојан развој 1981 до 2001 г. населението нараснало на 36.000 или за цели 69%. Сè до 1943 г. местото припаѓало на Општина Солун, а потоа добило статус на своја административна единица со површина од 7.200 акри.
Природното окружување на Каламарија и одличната урбанистичка решеност непрестајно привлекуваат нови жители. Животниот стандард е висок во споредба со останатите градови во Грција, и има добро развиена туристичка дејност.
3 Збратимени градови
* Димитровград, Бугарија
* Клирвотер, САД
* Липтовски Микулаш, Словачка
* Пафос, Кипар
* Саранда, Албанија
Демарш

Демарш (потекнува од францусиот збор ''démarche'', т.е. да се маршира),а во дипломатијата со овој терим се означува „дипломатски чекор“ или „дипломатскиот настап“ како формален чин со кои една држава дипломатски ја информира другата за својот став, предлог или барање во врска со своите видувања, оценки или намери, пред сè усмено. По дефиниција, писмениот демарш е дипломатска нота.
Според Виенската конвенција за дипломатските односи, дипломатите прават демарши во комуникацијата меѓу дипломатското претставништво на својата држава и Министерството за надворешни работи на држава во која такво претставништвто е акредитирано. Сагласно Виенската конвенција за дипломатските односи(1961) дипломатско претставништво својата комуникација ја врши само преку Министерството за надворешни работи. Демарш, како едностран политички и правен акт вклучува врачување известиа, повици, давање предлози, поставување барања, давање примедби, врачување протести, осуди или изнесување други политички ставови за одредедно однесување и постапки или за отсуството на соодветно постапување или реагирање од државата на која и е демаршот врачен или испоставен.
1 Класификација
Според предметот и цел демаршот се класифицира на трите најчесто засатпени типа:
* Првиот вид је давање или барањето информација и известување за одреден предмет или став.
* Вториот вид демарш е таков со који се дава некои предлог.
* Tретиот вид чекор е таков со који се нешто бара, прави опомена или преупредува друга страна на одредено однесување.
Тунелска диода

Диода со ефект на тунел или тунел-диода – полуспроводнички електричен двопол кој ја врши функцијата на диода во кола каде е неопходно многу кратко време на комутација (до 5 GHz).
1 Технологија
Класична диода изработена од полуспроводни материјали, е спроводна кога спојот PN е позитивно поларизиран, а станува неспроводна штом поларизацијата стане негативна. Истата е неспроводна до пробојниот напон на диодата при негативна поларизација (во оваа зона класичната диода е уништена). Кај тунел-диодата допувањето на слоевите P и N е толку битно што напонот на пробој е еднаков на 0 волти (спроти напон кој може да достигне стотици миливолти за класична диода). Оваа диода спроведува во инверзна насока (негативно поларизирана), но штом се користи во позитивна насока, се појавува ефектот на тунел давајќи И зона каде зголемувањето на напонот на краевите на диодата доведува до намалување на струјата која минува низ неа. Ова соодветствува на негативна отпорност. Оваа динамичко негативна отпорност може да се искористи за реализација на полуспроводнички осцилатор.
2 Примена
Тунел-диодата дава големи можности во доменот на осцилаторите УВФ/СВФ (Ултра/Супер високи честоти), на пример честотата во микробрановите печки. Сепак, од нејзиното откривање, напредокот на класичните полуспроводници овозможи да се надмине тунел-диодата со конвенционални техники.
Интеграцијата на тунел-диода во ласерска диода може да ги подобри перформансите на ласерот.
3 Поврзано
*Диода
*Тунелски ефект
*Инверзна диода
*Зенерова диода
*Ганова диода
*Шоткиева диода
*Лео Есаки
Пидна-Колиндар

Пидна-Колиндар (|Δήμος Πύδνας–Κολινδρού, ''Димос Пиднас-Колиндру'') — општина во Егејска Македонија, денес округот Пиерија, Грција. Опфаќа села од Берско и Катеринско. Административен центар е градот Либаново.
1 Населени места
Општината Пидна-Колиндар е создадена во 2011 г. со обединување на општините Либаново (Егинио), Колиндар (Колиндрос), Метони и Пидна по законот „Каликратис“.
1.1 Општинска единица Колиндар
Општинската единица Колиндар со седиште во Колиндар ги опфаќа следниве општински оддели и населени места:
:* Општински оддел Колиндар
::* село Колиндар (Κολινδρός, Колиндрос)
::* село Лозјано (Παλιάμπελα, Палјамбела)
:* Општински оддел Волчишта
::* село Волчишта или Волчица (Λιβάδι, Ливади)
:* Општински оддел Кастанија
::* село Кастања (Καστανιά)
:* Општински оддел Радјани
::* село Радјани (Ρυάκια, Рјакија)
1.2 Општинска единица Либаново
Општинската единица Либаново ги опфаќа следниве општински оддели и населени места:
:* Општински оддел Либаново
::* град Либаново (Αιγίνιο, Егинио)
::* село Милово (Μεγάλη Γέφυρα, Мегали Гефира)
:* Општински оддел Долно Хани
::* село Долно Хани или Като Хани (Καταχάς, Катахас)
1.3 Општинска единица Метони
Општинската единица Метони со седиште во Макријалос ги опфаќа следниве општински оддели и населени места:
:* Општински оддел Макријалос
::* село Макријалос (Μακρύγιαλος)
::* село Стара Пидна (Αρχαία Πύδνα, Археја Пидна)
:* Општински оддел Метони
::* село Метони (Μεθώνη)
::* село Ајанис (Αγιάννης)
:* Општински оддел Нов Ахтопол
::* село Нов Ахтопол (Νέα Αγαθούπολη, Неја Агатуполи)
:* Општински оддел Старо Елевтерохори
::* село Старо Елевтерохори (Παλαιό Ελευθεροχώρι, Палео Елевтерохори)
1.4 Општинска единица Пидна
Општинската единица Пидна со седиште во Китрос ги опфаќа следниве општински оддели и населени места:
:* Општински оддел Китрос
::* село Китрос (Κίτρος)
::* село Тузла (Αλυκή, Алики)
:* Општински оддел Полјани
::* село Полјани (Σφενδάμι, Сфендами)
:* Општински оддел Палеонестани
::* село Палеонестани (Παλαιόστανη, Палеостани)
::* село Мала Милја (Μικρή Μηλιά, Микри Милија)
:* Општински оддел Салонија Кукос
::* село Салонија Кукос или (Αλώνια, Алонија)
2 Поврзано
* Колиндарски манастир
Ројал Харвуд Фрост

Откриени астероиди: 1
505 Кава, 21 август 1902
Ројал Харвуд Фрост (|Royal Harwood Frost; – ) — американски астроном
Роден е во Сејлем, Масачусетс како четврто дете на Олбинус Фини и Ема Џејн Ричардсон.
Од 1896 до 1908 г. работел како помошник-астроном во Харвардската опсерваторија, под водство на Едвард Чарлс Пикеринг. Од 1902 до 1905 г. работел во опсерваторијата во Арекипа (Перу), каде користел 24-inch f/5,6 Брусов фотографски рефрактор (изработен во 1893 г.). Набљудувајќи ги маглините ја следел техниката на Делајл Стјуарт, направил фотографии со четиричасовна изложеност и ги објавил во Harv. Ann. 60, 179 (1908).
Открил вкупно 454 нови објекти, заведени во второто издание на „Индекс-каталог“ (IC II) Во 1926 г., по преместувањето на телескопот „Бојден“ во Блумфонтејн (ЈАР), Фрост добил понуда да работи на Харвард, но не ја прифатил, туку останал во Перу, отворајќи бачило во Тинго.
Подоцна се преселил во Форт Ворт, Тексас и работел како сметководител во нафтено претпријатие. По извесно време, заминал во Шривпорт, Луизијана и таму починал.
Супер Марио

Супер Марио — измислен лик што бил создаден од страна на јапонскиот дизајнер на видеоигри Шигеру Мијамото. Во почетокот се појавувал само во видеоигрите, но набрзо станал толку популарен што можемо да го видиме во анимираните филмови и стриповите. Овој дебелко со бркови во сино работничко одело со црвено капче на главата е еден од најпознатите фиктивни ликови на денешницата чија популарност ја надминува само Мики Маус. Во последно време неговата слава е во опаѓање, меѓутоа приказната за неговата историја сè уште е интересна.
1 Почетоци
Историјата на Марио започнала во 1980 година кога американската филијала на компанијата Нинтендо се нашла во проблеми: во магацинот им останале околу 2.000 парчиња од аркадната машина Radar Scope кој никој не ги сакал. Се работи за тогаш единствена врста машини за видеоигри — "кутија" со екран кој можат да се најдат по баровите и аркадните салони. Задачата да го испразни складиштето ја добил младиот цртач Шигеру Мијамото, и тоа така што да направи игра која би можела да се вгради во веќе постоечките машини. Резултатот бил Donkey Kong — игра инспирирана од филмот Кинг-Конг во која човечето ја спасува девојката од рацете на дивиот мајмун кој фрла по него со буриња. Јунакот бил наречен Jumpman (скокач, затоа што ги прескакал бурињата), меѓутоа кога процениле дека тоа име не е доволно привлечно, во следната игра бил преименуван во Марио затоа што личел на сопственикот на зградата кој постојано доаѓал да ги потсетува за задоцнетото исплаќање на киријата.
Jumpman по професија бил столар, а неговиот изглед бил диктиран од техничките ограничувања. Капата ја добил затоа што тогаш не било можно да му се направи реалистично движење на косата, а брковите и големиот нос за лицето да му биде по воочливо. Разликата во бојата на пантолоните и маицата е тука за се истакне движењето со рацето, а иако во текот на животот Марио облечен во различни униформи, најпознат е по сините панталони и црвената маица кој најчесто и ги носел.
2 Освојување на светот
Популарноста на Марио во првите игри од серијалот Donkey Kong му овозможила на Нинтендо да направи игри со него во главна улога — Марио Брос за аркадни машини, а потоа и Супер Марио Брос кој се продавал во комплет со новата куќна конзола за Нинтендо — Nintendo Entertainment System (скратено NES). Иако некој му ја оспоруваат титулата за прва "скролачка" (затоа што и екранот се "скролал" — се движел на десно) платформска игра на сите времиња, неговата популарност не можно да се негира.
По Гинисовата книга на рекорди, таа е со 40 милиони примероци најпродаваната игра на сите времиња. Во тоа симпатично човече (сега водоинсталатер) кое собира печурки и им скока на глава на непријателите, имало нешто толку привлечно што сите други игри од тоа време едноставно немале шанси.
Трка околу Полска 2015

Трка околу Полска 2015 — 72. издание на велосипедската етапна трка Трка околу Полска. Се случила од 2 до 8 август и била дваесетта трка во сезоната на Светската турнеја. Била освоена од шпанскиот велосипедист Јон Изагире.
1 Екипи
Бидејќи Трката околу Полска е настан од Светската турнеја, сите седумнаесет UCI World Tour екипи биле автоматски поканети и се обврзани да учествуваат. На две други екипи — и полската национална екипата — им биле доделени специјални покани за трката и со тоа била создадена главната група од 19 екипи.
Екипи во Светската турнеја биле:
*****************
Екипи кои добиле специјални покани биле:
*
Национални екипи:
* Полска (национална екипа)
2 Етапи
2.1 Етапа 1
;2 август 2015 — Варшава до Варшава, 122 км
2.2 Етапа 2
;3 август 2015 — Ченстохова до Домброва Горњича, 146 км
2.3 Етапа 3
;4 август 2015 — Завјерче до Катовице, 166 км
2.4 Етапа 4
;5 август 2015 — Јавожно до Нови Сонч, 220 км
2.5 Етапа 5
;6 август 2015 — Нови Сонч до Закопане, 223 км
2.6 Етапа 6
;7 август 2015 — Терма Буковина до Буковина Татшањска, 174 км
2.7 Етапа 7
;8 август 2015 — Краков до Краков, 25 км, поединечен хронометар (ITT)
3 Поредок
Етапа, Победник, Генерален пласман, Бодовен пласман, Планински пласман, Пласман на средни спринтови, Екипен пласман, Најдобар полски возач
1, Марсел Кител, Марсел Кител, Марсел Кител, Адријан Курек, Матеј Мохорич, Михал Квјатковски
2, Матео Пелуки, Камил Градек
3, Марќин Бјалоблоцки
4, Маќеј Боднар, Камил Зјелињски, Камил Зјелињски, Камил Градек, Камил Зјелињски
5, Барт де Клерк, Барт де Клерк, Грега Боле, Томаш Марчињски
6, Серхио Енао, Серхио Енао, Маќеј Патерски
7, Марќин Бјалоблоцки, Јон Изагире
На крај, Јон Изагире, Марсел Кител, Маќеј Патерски, Камил Градек, , Томаш Марчињски
;Забелешки:* На втората етапа, Кејлеб Јуан, кој бил втор во бодовниот пласман, ја носел белата маичка, бидејќи првопласираниот Марсел Кител ја носел жолтата маичка како предводник на генералниот пласман. Исто така, на етапите 3 и 4, Николо Бонифацио ја носел белата маичка од истата причина.
* На петтата етапа, Гатис Смукулис, кој бил втор во планинскиот пласман, ја носел виолетовата маичка, бидејќи првопласираниот Камил Зјелињски ја носел жолтата маичка како предводник на генералниот пласман.
Софрониј III Цариградски

Софрониј III Цариградски (1798 - ) — вселенски патријарх од 1863 до 1866 година. Тој бил избран за Александриски патријарх на 30 мај 1870 година. Таму начествувал како Софрониј IV Александриски сè до неговата смрт на 3 септември 1899 година. Тој ја воздигнал Светата црква Преображение Христово во 1888 година во градот Порт Саид. Неговото патријархување било одбележано од неславното протерување од црквата на Нектариј Егински, кој подоцна е прогласен за светец.
Антим VI Цариградски

Антим VI Цариградски, (о. 1790 – 1878) — Вселенски патријарх во три периоди од 1845 до 1848 година, од 1853 до 1855 година и од 1871 до 1873 година. Роден е на остров во Егејското Море и починал во Кандили, денешен Истанбул.
Пред да стане патријарх, Антим бил монах во Есфигменскиот манастир во Света Гора, и станал митрополит Серски (1829), Бурски (1833) и Ефески (1837). Во 1845 година тој го надградил католиконот манастирот, доградувајќи две капели, вестибил и трем.
Ситонија

Ситонија (|Σιθωνία) — средниот крак на полуостровот Халкидик, Егејска Македонија. На запад од него е кракот Касандра, а на исток е Света Гора. Заливите околу полуостровот се Светогорскиот на исток и Торонискиот од запад. Во средишниот дел на полуостровот се наоѓа планината Итамос или Драгунтелис, а кај селото Балабан (Нова Мармара) е сместено познатото одморалишно место Порто Карас. Пределите се планински, со пасишта и шуми.
1 Општина Ситонија
Карта на Општина Аристотел
Административно, полуостровот е своја општина (Δήμος Σιθωνίας) во Халкидичкиот округ. Создадена е на 1 јануари 2011 г. со обединување на општините Ситонија и Торони по законот „Каликратис“.
Општината има само 5 традиционални села. Највеќето населени места се создадени како туристички одморалишта, а уште две села се основани од дојденци од Мала Азија во XX век.
1.1 Општинска единица Ситонија
Општинската единица Ситониja со седиште во Никит ги опфаќа следниве оддели и населени места:
:* Општински оддел Никит
::* град Никит (Νικήτη, Никити)
::* село Елија (Ελιά)
:* Општински оддел Аја Никола
::* село Аја Никола (Άγιος Νικόλαος, Агиос Николаос)
::* остров Ајбелици (Αϊμπελίτσι)
::* село Вурвуру (Βουρβουρού)
::* село Галини Агиу Николау (Γαλήνη Αγίου Νικολάου)
::* остров Дијапорос (Διάπορος)
::* село Елеонас (Ελαιώνας)
::* остров Елија (Ελιά)
::* село Метох Зограф (Ζωγράφου, Зографу)
::* остров Лагониси (Λαγονήσι)
::* село Ормос Панагијас (Όρμος Παναγίας)
::* остров Перистери (Περιστέρι)
::* село Пиргос (Πύργος)
::* село Салониќу (Σαλονικιού)
::* село Схиња (Σχοινιά)
::* село Фтероти (Φτερωτή)
:* Општински оддел Метиргич
::* град Метиргич (Μεταγκίτσι, Метангици)
::* село Агии Теодори (Άγιοι Θεόδωροι)
:* Општински оддел Балабан
::* град Балабан (или Нова Мармара; Νέος Μαρμαράς, Неос Мармарас)
::* село Агија Киријаки (Αγία Κυριακή)
::* село Азапико (Αζάπικο)
::* село Галини Неу Мармара (Γαλήνη Νέου Μαρμαρά)
::* остров Желкин Остров (Κέλυφος, Келифос)
::* село Имери Елија (Ήμερη Ελιά)
::* село Партиноне (Παρθενώνας, Партенонас)
::* остров Спалатронисија (Σπαλαθρονήσια)
::* село Стиладари (Στυλαδάρι)
1.2 Општинска единица Торони
Општинската единица Торони со седиште во Шиќа ги опфаќа следниве оддели и населени места:
:* Општински оддел Шиќа
::* град Шиќа (или Сиќа; Συκιά)
::* село Шиќиска Плажа (Παραλία Συκιάς, Паралија Сикијас)
::* село Валти (Βαλτί)
::* село Каламици (Καλαμίτσι)
::* село Куфос (Κουφός)
::* село Пигадаки (Πηγαδάκι)
::* село Платанија (Πλατάνια)
::* село Торони (Τορώνη)
::* село Трстеник (Δεστενίκα, Дестеника)
:* Општински оддел Сарти
::* град Сарти (Σάρτη)
2 Поврзано
* Галепс — древен град на полуостровот
* Тороне — древен град на полуостровот
Венетик

Венетик (|Βενέτικος, ''Венетикос'') — река во Егејска Македонија, десна притока на Бистрица.
Извира од планината Смолика над с. Авдела, Гребенско и тече на исток. Ја образува впечатливата клисура Портица, па на крај се влева во Бистрица кај с. Раци, Гребенско. Реката е погодна за сплаварење и кајакарење.
1 Мостови
Реката е позната по своите стари турски камени мостови. Во минатото имала 19 моста, од кои највеќето се зачувани. Најпознати се Азизагиниот мост кај с. Залово и Портичкиот мост кај с. Спилио. Азизагиниот е најголемиот грбав мост во Македонија и втор во денешна Грција, по оној кај Плака на р. Арахтос, Епир. Изграден е во 1727 г. по нарачка на Азиз-ага. Портичкиот мост се наоѓа на влезот на истоимената клисура. Изграден е во 1743 г. и долг е 13 метри.
2 Галерија
Антим V Цариградски

Антим V Цариградски — Вселенски патријарх во период од тринаесет месеци во 1841 до 1842 година. Роден е во Родосто (Текирдаг) и начествувал како митрополит Агатополски во периодот од 1815 до 1821 година, во Поморие во периодот од 1821 до 1831 година, и Кизикос во периодот меѓу 1831 и 1841 година. Тој бил назначен за патријарх кога бил разчинет Антим IV од страна на султанот Абдул Меџит I.
Починал во 1842 година и бил наследен од страна на Герман IV.
1 Наводи
*:
Герман IV Цариградски

Герман IV Цариградски — Вселеснски патријарх во два наврати, од 1842 до 1845 година и од 1852 сè до неговата смрт во 1853 година.
Во период 1826–1830, тој бил епископ во Видин, па епископ во Драман до 1835 година, кога бил назначен за епископ на Дурусу. Бил избран за патријарх за првпат во 1842 година, и останал на да начелствува сè до 1845 година, кога бил наследен од страна на Мелетиј III. Повторно бил прогласен за патријарх во 1852 година, и останал да начелствува сè до својата смрт.
За време на своето начелствување тој особено се грижел за сиромашните. Тој изградил бројни цркви, училишта библиотеки и сиропиталишта. Нрговото име се поврзува со образованието на православното свештенсто, бдејќи тој бил основачот на Теолошкото училиште во Халки во манастирот на Светото тројство. Училиштето редовно работело сè до 1971 година, кога било заторено со закон.
Константиј I Цариградски

Константиј I Цариградски — Вселенски патријарх во периодот од 1830 до 1834 година.
Роден во Цариград. Се школуал во патријахатските училишта, во Јаш и Киев. Во 1805 година бил избран за архиепископ во Синај, каде начелствувал сè до неговиот избор за патријарх во 1830 година. Се повлекол во 1834 година, продолжил да се занимава со пишување и читање. Починал во 1859 година.
Константиј II Цариградски

Констатиј II Цариградски — Вселенски патријарх во 1834 година.
Пред да биде прогласен за патријарх бил епископ во Велико Трново. Немал особено образование и вештини. Па од овие причини наредната година бил приморан да се повлече. Се повлекол на Босфор, каде починал во 1859 година, погребан е во дворот на црквата Архангели.
Мала Ниџе

Мала Ниџе — планина во Леринско, Егејска Македонија, недалеку од границата со Р Македонија. Сртот се протега од југоисток кон северозапад, одделувајќи ги Петерското и Островското Езеро од котлината Пелагонија. Највисок врв е Пиперица со 1.998 м. На север реката Брод ја дели планината од сртот Старков Гроб, а на североисток истата преминува во Ниџе.
1 Населени места
На западното подножје на планината се сместени големите села Сетина, Забрдени, Баница и Церово, а на источното се Чеган, Горничево и Петерско.
Во Грција, Мала Ниџе не се поимува како посебна планина, туку како дел од Ниџе.
2 Поврзано
* Ниџе